A̱byoot

A̱byoot ba (Gworok, Fantswam, Sholyia̱, Ta̱kat: A̰byorok; Byoot: Anghan; Kpat: Kamantan) yet á̱niet bya á̱ maai nshyia̱ Sot A̱gwomna̱ti Mali Zangon Katab a̱si̱ a̱tak Si̱tet Ka̱duna, mi̱ fam-a̱byin Fa̱m A̱ka̱wa̱tyia̱ Naijeriya.

 Yai 
A̱byoot ba shi á̱kpa swak di̱ fam  Sot A̱gwomna̱ti Mali Zangon Kataf a̱si̱ a̱tak Si̱tet Ka̱duna, Naijeriya hwa. A̱byoot ba mbeang A̱sunkurum ba yet a̱cyuang nnwap nia mami sot a̱gwomna̱ti mali ji a̱wot kuzang si̱ byia̱ sot-tyok jhyiung ja ma̱nyin a̱mgba̱m ma̱ng shi á̱niet mba hu, Rev. Fr. Matthew Kukah wa ku kwop a̱dyii̱ng a̱nia.Damina, Francis (July 17, 2020). "Nigeria: 'Mediatrix' - a Tribute to Maman Fr. Kukah." All Africa. This Day.

 Khwi 
A̱di̱di̱t A̱byoot wu yet Krista bya (ma̱ng A̱roman Katolik ba ba̱ shi tat 80.0%, A̱protestan ba 10.0% ma̱ng Á̱sa̱t ba 10.0%), ma̱nang á̱kum 25.0% ka á̱ nyia̱ ba̱ cong khwi taada hwa"Joshua Project entry on Kamantan (Anghan) people". a̱wot ku si̱ yet doot nyia̱ ma̱ a̱da̱dei yet A̱kpaa̱pyia̱ bya.

 A̱lyem 

 Cuk tyok 
Ma̱ a̱di̱di̱t A̱byoot ba shyia̱ di̱ swat ma̱ A̱byin-tyok A̱byoot kikya, a̱wot ba̱ si̱ ngyei á̱gwam mba ba Ngbiar. A̱tyuba̱ngtyok wu mi̱ di̱ yong huni wa yet A̱tyushityok (A̱ST) Ngbiar Adamu Alkali, Ngbiar Anghan. A̱keangtung a̱byin-tyok ka shyia̱ a̱keang Ka̱ma̱ntong, Sot A̱gwomna̱ti Mali Zangon Kataf, Si̱tet Ka̱duna."Nigeria: Attackers of Kamantan Village Will be Brought to Book". Daily Independent. All Africa. (February 3, 2015).

 A̱ca̱cet á̱niet 
 Gloria Ballason, la̱uya, activist

 Ya̱fang 

Sa:Ka̱duna
Sa:Nnwap_swanta
Sa:Nnwap_Afrika
Sa:Nnwap mi̱ Naijeriya